open-index/open-wikipedia-markdown huggingface dataset:
Համդի ալ-Նակազ

**Համդի ալ-Նակազ** (, ), թունիսցի ֆուտբոլիստ, «Զամալեկ» ակումբի և Թունիսի հավաքականի ֆուտբոլիստ։ 2018 թվականի աշխարհի առաջնության մասնակից։

## Ակումբային կարիերա
Համդի ալ-Նակազն իր կարիերան սկսել է «Էտուալ դյու Սախել» ակումբում։ 2013 թվականի մայիսի 29-ին կայացած «Էսպերանս» ակումբի դեմ խաղում կատարել է իր նորամուտը Թունիսի առաջնությունում։ 2015 թվականի ապրիլի 9-ին կայացած «Բիզերտեն» ակումբի դեմ խաղում Համդին խփել է իր առաջին գոլը թիմի կազմում։ Ակումբի կազմում նա 2015/2016 մրցաշրջանում հաղթել է երկրի առաջնությունում, երկու անգամ նվաճել է Թունիսի գավաթը և դարձել Ֆուտբոլի ամերիկյան կոնֆեդերացիայի գավաթի խաղարկության հաղթող։

2018 թվականի սկզբին ալ-Նակազը տեղափոխվել է եգիպտական «Զամալեկ»։ Նույն թվականին նա կատարել է իր նորամուտը Եգիպտոսի առաջնությունում։

## Միջազգային կարիերա
2015 թվականի սեպտեմբերի 5-ին Համդի ալ-Նակազը կատարել է իր նորամուտը Թունիսի հավաքականում՝ մասնակցելով աֆրիկյան ազերի առաջնության շրջանակներով անցկացվող Լիբերիայի հավաքականի դեմ խաղին։ 2017 թվականին Համդին մասնակցել է Գաբոնում անցկացվող Աֆրիկայի գավաթի խաղարկությանը։ Մրցաշարի ընթացքում նա մասնակցել է Բուրկինա Ֆասոյի, Սենեգալի, Ալժիրի և Զիմբաբվեի հավաքականների դեմ խաղերին։

2018 թվականին ալ-Նակազը մասնակցել է Ռուսաստանում անցկացվող աշխարհի առաջնությանը, որի ընթացքում խաղացել է Բելգիայի և Պանամայի հավաքականների դեմ։

## Ձեռքերումներ
**Թիմային**

 **«Էտուալ դյու Սախել»**
*  Թունիսի չեմպիոն – 2015/16
* Թունիսի գավաթակիր – 2014, 2015
* Ֆուտբոլի ամերիկյան կոնֆեդերացիայի գավաթի խաղարկության հաղթող – 2015

## Ծանոթագրություններ

## Արտաքին հղումներ
* 
* Ֆուտբոլիստի էջը sports.ru կայքում

Կատեգորիա:Թունիսցի ֆուտբոլիստներ
Կատեգորիա:Թունիսի հավաքականի ֆուտբոլիստներ
Կատեգորիա:2018 թվականի ֆուտբոլի աշխարհի առաջնության մասնակիցներ
Մարգարիտա Մովսեսյան

**Մարգարիտա Մովսեսյան** (), ռուսական թատրոնի ու կինոյի դերասանուհի։

## Կենսագրություն
Մարգարիտա Մովսեսյանը ծնվել է 1990 թվականի հունիսի 23-ին Թբիլիսիում։ Հայրը հայ է, մայրը՝ ռուս։ Երբ Մարգարիտան 2 տարեկան էր, ընտանիքը տեղափոխվում է Մոսկվա։ 6 տարի հաճախել է «Էքսպրոմտ» մանկական երաժշտական թատրոնին կից գործող թատերական ստուդիան։ 12 տարեկանում Գորկու անվան կինոստուդիայի ռեժիսորներից մեկը Մարգարիտային հրավիրում է նկարահանվելու իր «Ես պաշտում եմ քեզ» ֆիլմում։

2009-2013 թվականներին սովորել է Բ․ Շչուկինի անվան թատերական ինստիտուտում՝ Նատալյա Պավլենկովայի դասարանում։ Աշխատում է «Ստանիսլավսկի» էլեկտրոթատրոնում։

## Ֆիլմագրություն

## Ծանոթագրություններ

Կատեգորիա:Բորիս Շչուկինի անվան թատերական ինստիտուտի շրջանավարտներ
Կատեգորիա:Թատրոնի դերասանուհիներ
Կատեգորիա:Հայ դերասանուհիներ
Կատեգորիա:Ռուս դերասանուհիներ
Կատեգորիա:Ռուս կինոդերասանուհիներ
NBA լավագույն պաշտպանողական խաղացող

thumb|upright|Մայքլ Ջորդան, այն չորս խաղացողներից մեկը, ովքեր իրենց կարիերայի ընթացքում հաղթել են NBA MVP և NBA լավագույն պաշտպանողական խաղացող տիտղոսները
[thumb|upright|[Դուայթ Հովարդ, մրցանակի ամենաերիտասարդ տիրողը]]
[thumb|upright|[Թայսոն Չենդլեր, համարվում է 2012 թվականի մրցանակի տիրողը]]
**[[Բասկետբոլի ազգային ասոցիացիա (NBA)|Բասկետբոլի ազգային ասոցիացիայի]] լավագույն պաշտպանողական խաղացող** (), տիտղոս, որն ամեն տարի, ըստ NBA պարբերական մրցաշրջանի արդյունքների, շնորհվում է լավագույն պաշտպանին։ Շնորհվում է 1983 թվականից։ Հաղթողը որոշվում է 125 սպորտային լրագրողների քվեարկությամբ, որոնցից յուրաքանչյուրը անվանում է լավագույն երեք խաղացողներին։ Երեքից առաջինը վաստակում է 5 միավոր, երկրորդը՝ 3 միավոր իսկ երրորդը՝ 1 միավոր։ Այն խաղացողը, որը հավաքում է առավելագույն միավոր ճանաչվում է հաղթող։

Այդ մրցանակի շնորհման ամբողջ պատմության ընթացքում տիտղոսին արժանացել են 18 խաղացողներ։ Ամենից շատը այդ տիտղոսն ստացել են Դիկեմբե Մուտոմբոն և Բեն Ուոլեսը (4), Դուայթ Հովարդը՝ 3 անգամ, իսկ Սիդնի Մոնկրիֆը, Մարք Իտոնը, Դենիս Ռոդմանը, Հակիմ Օլաջուվոնը, Ալոնզո Մոուրնինգը և Քավայ Լեոնարդն արժանացել են տիտղոսին երկու անգամ։ Տվյալ մրցանակի ամենաերիտասարդ դափնեկիրը դարձել է Դուայթ Հովարդը։ Մայքլ Ջորդանը, Դևիդ Ռոբիսոնը, Հակիմ Օլաջուվոնը և Քևին Գառնեթը արժանացել են նաև NBA ամենթանկ խաղացող մրցանակին, իսկ Ջորդանը և Օլաջուվոնը NBA լավագույն պաշտպանողկան խաղացողի և NBA ամենթանկ խաղացողի մրցանակները գրավել են մեկ մրցաշրջանը ընթացքում։

## Հաղթողներ ցանկ

## Ծանոթագրություններ
*  NBA ամենաթանկ խաղացողի տիտղոսի տիրող
*  NBA առաջնության հաղթող
*  Հակիմ Օլաջուվոնը ծնվել է Նիգերիայում, իսկ 1993 թվականին ստացել է ԱՄՆ-ի քաղաքացիություն.

## Արտաքին հղումներ
* 
* 

Կատեգորիա:Բասկետբոլի ազգային ասոցիացիա
Վլադիմիր Սարոյան

**Վլադիմիր Հակոբի Սարոյան** (), հայ լուսանկարիչ, սուսերամարտի սպորտի վարպետ, լեռնագնաց։

## Կենսագրություն
Վլադիմիր Սարոյանը ծնվել է 1954 թվականի օգոստոսի 12-ին, Յակուտիայի Ալդան քաղաքում։ 1955 թվականին Սարոյանների ընտանիքը սիբիրյան աքսորից վերադարձել է Երևան։ Արվեստով և լուսանկարչությամբ զբաղվել է դեռևս դպրոցական տարիներից։ 1971 թվականին ավարտել է միջնակարգ դպրոցը։ 1974-1976 թվականներին ծառայել է խորհրդային բանակում։ 1977 թվականից որպես պրոֆեսիոնալ լուսանկարիչ աշխատել է Երևանի ֆիզիկայի ինստիտուտում, Հայհողպետշիննախագիծ ինստիտուտում, Երևանի բժշկական ինստիտուտում, միաժամանակ համագործակցել է «Գարուն», «Հայաստանի բնություն», «Սովետական Հայաստան», «Պիոներ» և այլ պարբերականների հետ։ 1980 թվականից մասնակցել է տարբեր լուսանկարչական ցուցահանդեսների։ 1992 թվականից՝ ազատ լուսանկարիչ։ Զբաղվել է սպորտով, սուսերամարտի սպորտի վարպետ է, լեռնագնաց։ «Սպիտակ» փրկարարական ջոկատի հիմնադիրներից է։

## Հրատարակություն
* «Հայաստան» օրացույց, 2000
* «Հայաստանի լճեր» օրացույց, 2002
* «Անծանոթ Հայաստան» (բացիկների հավաքածու վերահրատարակվել է 2004 թվականին)
* «Շիկահող օրացույց», 2006
* «Անտառային մեղեդիներ» օրացույց, 2007

## Անհատական ցուցահանդեսներ
* Գերմանիա, 1997
* Հայաստան, 2001, 2003

## Գրականություն
* Քոչար, Վահան։ Հայ լուսանկարիչներ, հեղինակային հրատարակություն, 2007, էջ 255։

## Ծանոթագրություններ

Կատեգորիա:Հայ լուսանկարիչներ
Կատեգորիա:Հայ լեռնագնացներ
Կատեգորիա:Հայ սպորտի վարպետներ
Պետր Կուշնիրակ

**Պետր Կուշնիրակ** (, ), սլովակ աստղագետ, աշխատել է Օնդրեյովի աստղադիտարանում։ 1997 թվականին վարում էր հետազոտություններ աստղագիտության և աստղաֆիզիկայի ոլորտում Կոմենսկու անվան համալսարանի մաթեմատիկայի և ֆիզիկայի ֆակուլտետում։ 1996-ից 2000 թվականները համատեղ այլ սլովակ և չեխ աստղագետների հետ հայտնաբերել է 276 աստերոիդ, որոնցից 98-ը հայտնաբերել է միանձնյա։

## Ծանոթագրություններ

## Արտաքին հղումներ
* Podjavorinská, Štefánik, Hurban a Sobotište 

Կատեգորիա:20-րդ դարի աստղագետներ
Կատեգորիա:Աստերոիդ հայտնաբերողներ
Կատեգորիա:Սլովակ աստղագետներ
Յոշիսադա Սիմիձու

**Յոշիսադա Սիմիձու‏‎** (, ), ճապոնացի աստղագետ, աշխատել է Նաչի-Կացուուրա աստղադիտարանում։ Երկար ժամանակ աշխատել է որպես օրթոպեդ։ Այնուհետև սկսել է զբաղվել աստղերի լուսանկարների հրապարակմամբ, իսկ 1993-ից 2000 թվականները վարել է նոր աստերիդների հետևողական որոնում։ Համատեղ մեկ այլ ճապոնացի աստղագետ Տակեշի Ուրատայի հետ հայտնաբերել է ընդհանուր առմամբ 311 աստերոիդ։ 2011 թվականի հուլիսի 16-ի տվյալներով հայտնաբերած աստերոիդների քանակով զբաղեցնում էր այլ աստղագետների միջև 24-րդ տեղը, իսկ ընդամենը աստերոիդ հայտնաբերողների, ներառյալ նաև ծրագրերը, 38-րդը։

Նրա պատվին է անվանվել (7300) Յոշիսադա աստերոիդը։

## Ծանոթագրություններ

Կատեգորիա:20-րդ դարի աստղագետներ
Կատեգորիա:Աստերոիդ հայտնաբերողներ
Կատեգորիա:Ճապոնացի աստղագետներ
Չառլզ Ջուելզ

**Չառլզ Ջուելզ** (, ), ամերիկացի աստղագետ, աշխատել է Ֆոնտան Հիլզ և Տենագրա-II աստղադիտարաններում։ 1999-ից 2003 թվականները հայտնաբերել է 468 աստերոիդ, որոնցից 150-ը հայտնաբերել է համատեղ Պաուլո Օլվորսեմի հետ։ Բացի դրանից հայտնաբերել է երկու գիսաստղեր. C/2005 N1 Ջուելզ-Օլվորսեմ և C/2002 Y1, որոնք հայտնաբերվել են համապատասխանաբար 2003 և 2006 թվականներին ԼԿՍ-խցիկով։

Չառլզ Ջուելզ ծնվել է Նյու Յորքում, սակայն ապրել է Օհայո նահանգի Ցինցինատի քաղաքում, որտեղ 1969 թվականին ավարտել է Ցինցինատիի բժշկական համալսարանը, հոգեբանի մասնագիտությամբ, ստանալով մագիստրոսի կոչում։

Նրա պատվին է անվանվել (20135) Ջուելզ աստերոիդը։

## Ծանոթագրություններ

## Արտաքին հղումներ
* 2003 Comet Awards Announced 
* Restore Guest Book for Dr. Charles W. Juels 

Կատեգորիա:Ամերիկացի աստղագետներ
Կատեգորիա:Ամերիկացի հոգեբույժներ
Կատեգորիա:Աստերոիդ հայտնաբերողներ
Կատեգորիա:Գիսաստղ հայտնաբերողներ
Թայմ

**Թայմ** (, ), ամերիկյան լրատվական ամսագիր և լրատվական կայք, որի կենտրոնական գրասենյակը գտնվում է Նյու Յորքում, այն լուսաբանում է մարդկանց վարկանիշը մեկ տարի կամ մեկ հարյուրամյակ առաջ։ Հրատարակվում է շուրջ 3,4 միլիոն օրինակով։ Ըստ որոշ ԶԼՄ-ների՝ 2007 թվականից «Թայմը» հանդիսանում է ԱՄՆ-ի ամենահայտնի հանդեսը։

## Պատմություն
Հանդեսն առաջին անգամ վաճառքի է հանվել 1923 թվականի մարտի 3–ին։ *Թայմ* թերթի ստեղծման գաղափարը մտահղացել են Հենրի Լյուսը և Բրայթոն Հադդենը՝ հեղինակավոր Եյլի համալսարանում՝ «Գանգ և ոսկորներ» ուսանողների գաղտնի հասարակական կազմակերպության հավաքի ժամանակ։

Սա աշխարհում առաջին ինֆորմացիոն շաբաթաթերթն է։ Տաս տարի անց այն ունեցավ մրցակից՝ *Newsweek*։ Մինչև Լյուսի մահը՝ 1967 թվականը, հանդեսն արտահայտում էր նրա չափավոր պահպանողական հայացքները։

Հանդեսի ֆիրմային ձևաչափը նախատեսում էր մի քանի տասնյակ հոդվածներ, որոնք հակիրճ կերպով ամփոփում էին շաբաթվա ներքին և արտաքին քաղաքականության, բիզնեսի, կրթության, գիտության, բժշկության, իրավունքի, կրոնի, սպորտի, գրահրատարակման և մշակույթի առավել հայտնի թեմաները։

Ժամանակակից «Թայմը» հանդիսանում է զանգվածային լրատվամիջոցների և շոու բիզնեսի ոլորտում աշխարհում ամենամեծ հոլդինգի՝ Time Warner–ի հիմքը։ Բացի ամերիկյանից, լույս է տեսնում նաև եվրոպական (Լոնդոն), ասիական (Հոնկոնգ) և ավստրալիական (Սիդնեյ) հանդեսի տարբերակները։

2018 թվականին ամերիկյան AT&T ընկերությունը գնել է Time Warner–ը՝ փաստացի դառնալով Time–ի սեփականատերը։

## Տարվա մարդը

Ավանդաբար Time հանդեսը  դեկտեմբերի վերջին համարում անվանում է «տարվա մարդուն»։ «Տարվա մարդ» անվանակարգը շնորհվում է 1927 թվականից, երբ այդ կոչմանն արժանացավ օդաչու Չարլզ Լիմբերգը, որն առաջին անգամ պատմության մեջ մեն–մենակ հատեց Ատլանտյան օվկիանոսը։

Տարվա անձնավորությանն ընտրում է բացառապես գործադիր խմբագիրը։ Տարբեր տարիների տարվա մարդ կոչմանն են արժանացել Ադոլֆ Հիտլերը, Իոսիֆ Ստալինը, Ջորջ Բուշը, Միխայիլ Գորբաչովը՝ երկու անգամ՝ 1987 և 1989 թվականներին, վերացական ամերիկացի զինվորը, ինչպես նաև Դու (Թայմ հանդեսի վարկածով տարվա մարդ)։ 2007 թվականին Տարվա մարդ է դարձել Ռուսաստանի նախագահ Վլադիմիր Պուտինը, 2010 թվականին՝ Ֆեյսբուքի հիմնադիր և ղեկավար Մարկ Ցուկերբերգը, 2011 թվականին Տարվա մարդ է դարձել հավաքական կերպար «Ցուցարարը» («Խռովարարը»)։

## Տարվա 100 անձինք

Սկսած 1999 թվականից՝ հանդեսը թողարկում է նաև Time 100–ը՝ տարվա առավել ազդեցիկ հարյուր անձանց ցուցակը։ Ցանկն ընտրվում է գիտնականների հանձնաժողովի կողմից։

## 20–րդ դարի 100 անձինք

1999 թվականի հունիսին թողարկվել է «Time 100․  20-րդ դարի հերոսներն ու կուռքերը» ցուցակը։ Թեկնածուներին ընտրում է ամերիկացի պատմաբանների, լրագրողների և քաղաքագետների հանձնաժողովը։ 1999 թվականի դեկտեմբերյան թողարկման ժամանակ Time–ի վարկածով անվանվել է հարյուրամյակի մարդը, այն դարձել է Ալբերտ Էյնշտեյնը։

## Ծանոթագրություններ

## Գրականություն
* 
* 
*
*
* 
*  
*
* 
* 
* 

## Արտաքին հղումներ
* Թայմը հայերեն 

Կատեգորիա:Time-ի վարկածով «Տարվա մարդ» ճանաչվածներ
Կատեգորիա:Ամերիկյան ամսագրեր
Էնդրյու Լոուի

**Էնդրյու Լոուի** (, ), կանադացի աստղագետ, աշխատել է Սայդինգ Սփրինգի աստղադիտարանում։ 1976 թվականից 2010 թվականները հայտնաբերել է 343  աստերոիդ։

Նրա պատվին է անվանվել (4091) Լոուի աստերոիդը։

## Ծանոթագրություններ

## Արտաքին հղումներ
* Home page

Կատեգորիա:Կանադացի աստղագետներ
Կատեգորիա:Աստերոիդ հայտնաբերողներ
Պետր Պրավեց

**Պետր Պրավեց** (, ), չեխ աստղագետ, աշխատել է Օնդրեյովի աստղադիտարանում։ 1994-ից 2002 թվականները համատեղ այլ վեց չեխ աստղագետների հետ հայտնաբերել է 334 աստերոիդ, որոնցից 117-ը հայտնաբերել է միանձնյա։

1990 թվականին ավարտել է Մասարիկով համալսարանը Բռնո քաղաքում։ 1996 թվականին ստացել է դոկտորական աստիճան Պրահայի Կարլի համալսարանում։ Զբաղվում է կրկնակի աստերոիդների որոնմամբ, կիրառելով լուսաչափական մեթոդներ։ Իր թեկնածուական աշխատության մեջ անրադարձել է (385186) 1994 AW1 աստերոիդի փայլի կորերին, որոնց հիման վրա կատարել է հետևություն, աստերոիդի հնարավոր արբանյակի առկայության մասին, ինչը հաստատվել է 2015 թվականին Գոլդսթոուն (70 մ) և Արիսիբո (300 մ) ռադիոանտենաների միջոցով։ Ղեկավարում է մի խումբ աստղագետների (BinAst), որոնք զբաղվում են աստերոիդների հիմնական գոտու աստերոիդների որոնմամբ։

Պրավեցը նաև զբաղվում է մերձերկրյա աստերոիդների հետազոտություններով NEAT ծրագրի շրջանակներում։

Նրա պատվին է անվանվել (4790) Պետրպրավեց աստերոիդը։

## Ծանոթագրություններ

## Արտաքին հղումներ

Կատեգորիա:Աստերոիդ հայտնաբերողներ
Կատեգորիա:Կարլի համալսարանի շրջանավարտներ
Կատեգորիա:Չեխ աստղագետներ
Ռոբերտ ՄաքՆոտ

**Ռոբերտ ՄաքՆոտ** (, ), ավստրալիացի աստղագետ, աշխատել է Սայդինգ Սփրինգի աստղադիտարանում։  Ավարտել է Ավստրալիայի ազգային համալսարանի աստղագիտության և աստղաֆիզիկայի գիտական դպրոցը։ Համագործակցել է բրիտանացի աստղագետ Դևիդ Էշերի հետ Հյուսիսային Իռլանդիայում գտնվող Արմանի աստղադիտարանից։

Այժմ ՄաքՆոտը ղեկավարում է Աստոնի արբանյակների հսկողության համալսարանը, իսկ վերջերս սկսել է աշխատել Սայդինգ Սփրինգի աստղադիտարանում։ Ազատ ժամանակում նա հաջողությամբ կատարում է աստերոիդների, գիսաստղերի և նոր աստղերի լուսաչափական հետազոտություններ, ինչպես նաև կատարում է լայնածավալ հետազոտություններ ասուպների և աստերիդների կողմից աստղերի ծածկումների բնագավառում։

Ռոբերտ ՄաքՆոտը շատ արդյունավետ աշխատել է նոր աստերոիդների որոնման ասպարեզում, ինչպես նաև մասնակցել է Սայդինգ Սփրինգ հետազոտություն ծրագրին։ Միանձնյա, և այլ աստղագետների հետ համատեղ նա հայտնաբերել է նաև մեծ քանակությամբ գիսաստղեր, այդ թվում 24 պարբերական, օրինակ՝ 130P/ՄաքՆոտի-Հյուզի գիսաստղը։ Հայտնաբերված գիսաստղերի քանակով նա զիջում է միայն տիեզերական արեգակնային SOHO աստղադիտարանին։ 2006 թվականի օգոստոսի 7-ին օգտագործելով Շմիդտի խցիկ նա հայտնաբերել է C/2006 P1 (ՄաքՆոտի) մեծ գիսաստղը, որը դարձել է վերջին տասնամյակների ամենապայծառ գիսաստղը, իսկ պերիհելիի անցման պահին, 2007 թվականի հունվարի 12-ին այն լավ երևում էր նաև հարավային կիսագնդում անզեն աչքով դիտելիս։

Ընդամենը 1978 թվականից 2011 թվականները ՄաքՆոտը հայտնաբերել է 410 աստերոիդ և 70 գիսաստղ, իսկ 1975 թվականից 1996 թվականները 63 գերնոր աստղեր, ինչպես նաև 3 նոր աստղեր 1986 թվականից 1987 թվականները ընկած ժամանակահատվածում։

1987 թվականին Ռոբերտ ՄաքՆոտին շնորհվել է *Բրիտանական աստղագիտական ասոցիացիայի* մրցանակ, իսկ շքանշաններ 1988 թվականին։

Նրա պատվին է անվանվել (3173) ՄաքՆոտ աստերոիդը։

## Ծանոթագրություններ

## Արտաքին հղումներ
* Komet MacNaught na Kometografiji 
* Fotos da decoberta do C/2006 P1 
* Websäit vum Siding Spring Surveys 
*   
*  

Կատեգորիա:20-րդ դարի աստղագետներ
Կատեգորիա:Աստերոիդ հայտնաբերողներ
Կատեգորիա:Ավստրալիացի աստղագետներ
Կատեգորիա:Գիսաստղ հայտնաբերողներ
Կորադո Կորոլևիչ

**Կորադո Կորոլևիչ** (, ), խորվաթ աստղագետ, գիսաստղերի և աստերոիդների հայտնաբերող, աշխատել է Վիշնյանի աստղադիտարանում։ 1995 թվականից 2001 թվականները հայտնաբերել է 1286 աստերոիդ, որոնցից 131-ը հայտնաբերել է համատեղ այլ խորվաթ աստղագետների հետ։ Կորոլևիչը հայտնաբերել է նաև երկու կարճ պարբերությամբ գիսաստղեր 183P/Կորոլևիչ-Յուրիչ և 203P/Կորոլևիչ։

## Կենսագրություն
Կորոլևիչը ակտիվորեն սկսել է զբաղվել աստղագիտությամբ Պուլայի քոլեջում ուսանելու տարիներին, որտեղ սկսել է մասնակցել տեղական սիրողական աստղագիտական միությունների գործողություններում։ 1981 թվականին Կորոլևիչը ստացել է բակալավրի աստիճան։ 1980-ական թվականների վերջում նա դարձավ հարավսլավական աստղագիտության դպրոցի հիմնադիրներից մեկը, ավելի ուշ այն հայտնի դարձավ որպես Վիշնյանի աստղագիտական դպրոց։

thumb|200px|Տիկանի աստղադիտարան

Այս դպրոցի շրջանակներում Կորադո Կորոլևիչը ստացավ աստերոիդների և ասուպների դիտարկման փորձ։ Ավելի ուշ նա մասնակցել է Միջազգային ասուպների կազմակերպության հիմնադրմանը, որը զբաղվում է ասուպային հոսքերի դիտարկումներով։ Կորոլևիչը մասնակցել է Առաջին միջազգային Տունգուսկյան արշավախմբին։ Այս արշավից հետո նա սկսեց Վիշնյանի գլխավոր աստղադիտակի փոխման աշխատանքները, որը լրջորեն վնասվել էր Բոսնիական պատերազմի ընթացքում։ Մասնավորապես, աստղադիտակը ուղարկվել էր Սարաևո, պաշարման ժամանակ քաղաքի պաշտպաններին օգնելու համար։ Մի քանի տարվա աշխատանքների արդյունքում Կորոլևիչին և մի խումբ այլ աշխատակիցներին հաջողվեց տեղադրել նոր աստղադիտակ և 1995 թվականին նրանով սկսվեցին կատարել պարբերական դիտարկումներ։

Կորոլևիչի թիմը կառուցեց ևս մի աստղադիտարան, Տիկան քաղաքից 3 կմ հեռավորության վրա, որտեղ և շարունակվեցին մերձերկրյա մարմինների դիտարկումները։ Այստեղ է կառուցվել աշխարհում ամենամեծ Շուման-անտենան, որը նախատեսվում է օգտագործել ասուպների իոնոսֆերայի վրա ունեցած մեծ ազդեցության ապացուցելու համար։

Կորադո Կորոլևիչը եղել է նաև **«Երկնային լուսատուները»** () աստղագիտական ամսագրի խմբագիրը և հրապարակել է բազմաթիվ հաճախակի հիշատակվող աստղագիտական հոդվածներ, հատկապես փոքր մոլորակների բնագավառում։ Բացի իր գիտական գործունեությունից, նա նաև դասավանդում է աստղագիտություն։

## Անդամություն կազմակերպություններում
Կորադո Կորոլևիչը հանդիսանում է հետևյալ կազմակերպությունների անդամ՝
* Միջազգային ասուպների կազմակերպություն
* Մոլորակային միություն
* Սփեյսգարդ հիմնադրամ
* Խաղաղօվկիանոսյան աստղագիտական միություն
* Տաղանդների եվրոպական խորհուրդ (ECHA)
* Ազգային աշխարհագրական կազմակերպություն
* Խորվաթիայի էնտոմոլոգների միություն
* Լայոնս միջազգային ակումբ

## Պարգևներ
* Պորեչ քաղաքի «Սան Մաուրո» մրցանակ — «կրթության բնագավառում նվաճումների համար»։
* Նրա պատվին է անվանվել (10201) Կորադո աստերոիդը։
* Էդգար Ուիլսոնի մրցանակ 1999 թվականին — «գիսաստղի հայտնաբերման համար»։
* Էդգար Ուիլսոնի մրցանակ 2000 թվականին — «գիսաստղի հայտնաբերման համար»։
* Իվան Ֆիլիպովիչի մրցանակ 2002 թվականին — Խորվաթիայի Կրթության նախարարության կողմից։

## Ծանոթագրություններ

## Արտաքին հղումներ

Կատեգորիա:20-րդ դարի աստղագետներ
Կատեգորիա:Աստերոիդ հայտնաբերողներ
Կատեգորիա:Գիսաստղ հայտնաբերողներ
Կատեգորիա:Խորվաթ աստղագետներ
Կատեգորիա:Խորվաթ գիտնականներ
Վոլֆ Բիկել

**Վոլֆ Բիկել‏‎** (, ), գերմանացի սիրող աստղագետ, աստերոիդների հայտնաբերող, աշխատում է  իր սեփական Բերգիշ Գլադբախի աստղադիտարանում։ Նա հանդիսանում է գերմանացի աստղագետների միջև ամենամեծ քանակի աստերոիդների հայտնաբերողը։

## Կենսագրություն
Բիկելը ուսանել է էլեկտրական ճարտարագիտություն Ախենի Ռեյնիշ-Վեստֆելիշեի Տեխնիկական Համալսարանում և ավարտել է ուսումը 1969 թվականին։ Նա տարվել է աստղագիտությամբ 16 տարեկան հասակում, երբ իր տատից նվեր է ստացել երկնային աղյուսակներ և թատերական հեռադիտակ։ Բիկելը ինքնուրույն հղկել է պարաբոլ հայելիներ իր ստեղծած աստղադիտակների համար։ 1995 թվականին նա ստեղծել է 0,6 մետր ապերտուրով աստղադիտակ, և հայտնաբերել է իր առաջին փոքր մոլորակը՝ հիմնական գոտու  աստերոիդը։ Նա մինչ այժմ էլ օգտագործում է իր կառուցած աստղադիտակը դիտարկումների ժամանակ։ Վոլֆ Բիկելը ապրում է Բերգիշ Գլադբախում։ Փոքր մոլորակների կենտրոնի աշխատակիցները շփոթել էին Բիկելի բնակավայրը նրա աստղադիտարանի տեղաբաշխման հետ, այն գտնվում է քաղաքից 30 կիլոմետր հեռավորության վրա։

Բիկելը անվանել է իր հայտնաբերած Կորոնիսի ընտանիքի (12564) Իկելեր աստերոիդը իր կնոջ, Ինգեբորգ Բիկել-Կելերի պատվին։

Նրա պատվին է անվանվել 1981 թվականին Լոուրենս Տաֆի կողմից հայտնաբերված 12 կմ չափերով (4324) Բիկել‏‎ աստերոիդը։

## Հայտնաբերումները
2017 թվականի դրությամբ, Բիկելին են վերագրվում 665 համարակալված աստերոիդների հայտնաբերումները, որոնք նա հայտնաբերել է 1995-ից 2010 թվականները։

### Համեմատություն այլ գերմանացի հայտնաբերողների հետ
Ընդամենը հայտնաբերումների թվով Բիկելը հանդիսանում է ամենահաջողակ գերմանացի աստերոիդների հայտնաբերողը, այդ ցուցանիշով անցնելով հայտնի աստղագետ Ֆրեյմուտ Բորնգենին։

## Ծանոթագրություններ

## Արտաքին հղումներ
*  Bickel overtakes Börgen as most successful discoverer of minor planets, (German), VdS-Journal Nr. 47

Կատեգորիա:20-րդ դարի աստղագետներ
Կատեգորիա:Աստերոիդ հայտնաբերողներ
Կատեգորիա:Գերմանացի աստղագետներ
Ռոյ Տակեր

**Ռոյ Տակեր** (, ), ամերիկացի աստղագետ, գիսաստղերի և աստերոիդների հայտնաբերող, ղեկավարում է իր սեփական Գուդրիկ-Պիգոտ աստղադիտարանը։ 1996-ից 2010 թվականները հայտնաբերել է 547 աստերոիդ, որոնց մեջ էին երկու Ատենի և մեկ Ապոլոնի խմբերի աստերոիդներ։ Տակերը նաև հանդիսանում է (99942) Ապոֆիս աստերոիդի  և  կարճ պարբերությամբ  (LONEOS-Տակեր) գիսաստղի համահայտնաբերողը։

## Կենսագրություն
Ռոյ Տակերը ապրել է Թենեսի նահանգի Մեմֆիս քաղաքում։ 1966 թվականին, 15 տարեկան հասակում դարձել է Մեմֆիսի աստղագիտական միության անդամ, իսկ ավելի ուշ ավարտել  է Սանտա-Բարբարայի համալսարանը, որտեղ էլ ստացել է դոկտորի կոչում սարքաշինության բնագավառում։ Ուսումից հետո աշխատել է Արիզոնայի համալսարանի Լուսանկարման տեխնոլոգիաների լաբորատորիայում։

2002 թվականին դարձել է հինգ գիտնականներից մեկը, ովքեր ստացել են «Յուջին Շումեյկերի մերձերկրյա մարմինների գրանտը» Մոլորակագիտական միությունից։

Նրա պատվին է անվանվել (10914) Տակեր աստերոիդը։

## Հրապարակումներ
* Aguirre, Edwin L. 1999. *Sentinel of the Sky — Armed with a Modest Telescope and CCD Camera, Tucson Amateur Roy A Tucker Joins the Ranks of Professional Astronomers Who Have Discovered Near-Earth Objects. Sky and Telescope*. 97, no. 3: 76.
* CCD Precision Photometry Workshop, Eric R. Craine, Roy A. Tucker, Jeannette V. Barnes. *CCD Precision Photometry Workshop: Proceedings of a Meeting Held at San Diego, California, USA, 6-7, June 1998*. Astronomical Society of the Pacific conference series, v. 189. San Francisco, Calif: Astronomical Society of the Pacific, 1999. ISBN 1-58381-015-3

## Ծանոթագրություններ

## Արտաքին հղումներ

Կատեգորիա:Ամերիկացի աստղագետներ
Կատեգորիա:Աստերոիդ հայտնաբերողներ
Կատեգորիա:Գիսաստղ հայտնաբերողներ
Ջոն Բրոուտոն

**Ջոն Բրոուտոն‏‎** (, ), ավստրալիացի սիրող աստղագետ, աստերոիդների հայտնաբերող։ Աշխատում է Ռիդի Քրիկ աստղադիտարանում Քվինսլենդում։ 1997-ից 2008 թվականները հայտնաբերել է 1026 աստերոիդ։

2004 թվականի ապրիլի 11-ին Ջոն Բրոուտոնը հայտնաբերեց 2004 GA1 մերձերկրյա մարմինը։ Համարվում է, որ դա առաջին մերձերկրյա աստերոիդն էր, որը հայտնաբերել է սիրող աստղագետ։ Բրոուտոնի հայտնաբերումների ցանկի մեջ են մտնում նաև երկու գիսաստղեր՝ P/2005 T5 (Բրոուտոն) և C/2006 OF2 (Բրոուտոն), որոնք հայտնաբերվել են 2005 թվականի նոյեմբերի 3-ին։

Բրոուտոնը դարձավ այն հինգ աստղագետներից մեկը, ովքեր 2002 թվականին ստացան Մոլորակային միության գրանտը (*Eugene Shoemaker Near-Earth Object Grants*), որը նա ծախսեց ԼԿՍ-խցիկ գնելու վրա։

Բրոուտոնը նախագծել է երկու համակարգչային ծրագրեր, որոնցից մեկը որոնում է աստերոիդների ուղիները (scantracker), իսկ երկրորդը վերլուծում է ստացված տվյալները (scanalyser):

Նրա պատվին է անվանվել (24105) Բրոուտոն‏‎ աստերոիդը։

## Ծանոթագրություններ

## Արտաքին հղումներ
* John Broughton 

Կատեգորիա:20-րդ դարի աստղագետներ
Կատեգորիա:Աստերոիդ հայտնաբերողներ
Կատեգորիա:Ավստրալիացի աստղագետներ
Կատեգորիա:Գիսաստղ հայտնաբերողներ
Կատեգորիա:Սիրողական աստղագետներ
Հենրի Հոլտ

**Հենրի Հոլտ** (, ), ամերիկացի աստղագետ, աստերոիդների և գիսաստղերի հայտնաբերող։ Աշխատել է Պալոմարյան աստղադիտարանում։

Իր աշխատանքի սկզբում Հոլտը զբաղվել է մոլորակների աշխարհագրությամբ աշխատելով ԱՄՆ Աշխարհագրական ծառայությունում Հյուսիսային Արիզոնայի համալսարանում։ 60-ական թվականներին հետազոտել է Լուսնի մակերևույթի ֆոտոմետրիկ հատկությունները, Սերվեյոր և Ապոլոն ծրագրերի շրջանակներում։

1984-ից 1988 թվականները, համատեղ այլ աստղագետների հետ (Թոմաս Նորման, Դևիդ Լևի, Ջեֆրի Բրաուն և Կարոլին Շումեյկեր), հայտնաբերել է 682 աստերոիդ, որոնց մեծամասնությունը հայտնաբերել է միանձնյա։ Նա նաև հայտնաբերել է երեք կարճ պարբերությամբ գիսաստղեր 121P/Շումեյկեր-Հոլտ, 127P/Հոլտ-Օլմստեդ և 128P/Շումեյկեր-Հոլտ։

Նրա պատվին է անվանվել (4435) Հոլտ աստերոիդը։

## Ծանոթագրություններ

## Արտաքին հղումներ
* Archive of Astronomy Questions and Answers
* GARY W. KRONK’S COMETOGRAPHY
* The Internet Encyclopedia of Science

Կատեգորիա:20-րդ դարի աստղագետներ
Կատեգորիա:Ամերիկացի աստղագետներ
Կատեգորիա:Աստերոիդ հայտնաբերողներ
Կատեգորիա:Գիսաստղ հայտնաբերողներ
Հիրոսի Կանեդա

**Հիրոսի Կանեդա** (, ), ճապոնացի աստղագետ, աստերոիդների հայտնաբերող, աշխատել է Կուշիրոյի աստղադիտարանում։ Բնակվում է Հոկկայդո պրեֆեկտուրայի Սապպորո քաղաքում։ 1987 թվականից 2000 թվականները, համատեղ մեկ այլ ճապոնացի աստղագետ Սեյձի Ուեդայի հետ հայտնաբերել է 705 նոր աստերոիդ։ 2011 թվականի տվյալներով հայտնաբերված աստերոիդների քանակով նա 8-րդն է աստերոիդների հայտնաբերող աստղագետների միջև, և 19-րդն է հաշվի առնելով նաև աստերոիդների հայտնաբերման ծրագրերը։

Կանեդան նաև հայտնաբերել է երկու նոր աստղեր՝ V459 Աղվեսի համաստեղությունում և V2468 Կարապի համաստեղությունում։

Բացի աստղագիտական դիտարկումներից Կանեդան նաև զբաղվել է ծրագրավորմամբ, և զարգացրել է աստղագիտությունում օգտագործվող ծրագրային ապահովումը։

Նրա պատվին է անվանվել (4677) Հիրոշի աստերոիդը։

## Ծանոթագրություններ

## Արտաքին հղումներ

Կատեգորիա:Ճապոնացի աստղագետներ
Կատեգորիա:Աստերոիդ հայտնաբերողներ
Կատեգորիա:Ճապոնացի գիտնականներ
Սեյձի Ուեդա

**Սեյձի Ուեդա** (, ), ճապոնացի աստղագետ, աստերոիդների հայտնաբերող։ Բնակվում է Հոկկայդո պրեֆեկտուրայի Կուշիրո քաղաքում։ Աստղագիտությամբ հետաքրքրվել է դպրոցում, ապա ակտիվորեն խաղացել է հոկեյ։ Կենսաթոշակի անցնելով վերստին սկսել է զբաղվել աստղագիտությամբ։
1987-ից 2000 թվականները, համատեղ մեկ այլ ճապոնացի աստղագետ Հիրոսի Կանեդայի հետ հայտնաբերել է 705 նոր աստերոիդ։ 2011 թվականի տվյալներով հայտնաբերված աստերոիդների քանակով նա 8-րդն է աստերոիդների հայտնաբերող աստղագետների միջև, և 19-րդն է հաշվի առնելով նաև աստերոիդների հայտնաբերման ծրագրերը։

Ուեդան ունի բժշկության դոկտորի կոչում, որը ստացել է Ստենֆորդի համալսարանում և հանդիսանում է Ճապոնիայի առաջատար գիտնականներից մեկը։

Նրա պատվին է անվանվել (4676) Ուեդասեյձի աստերոիդը։

## Ծանոթագրություններ

## Արտաքին հղումներ

Կատեգորիա:20-րդ դարի աստղագետներ
Կատեգորիա:Աստերոիդ հայտնաբերողներ
Կատեգորիա:Ճապոնացի աստղագետներ
Կատեգորիա:Սթենֆորդի համալսարանի շրջանավարտներ
Ակիրա Նատորի

**Ակիրա Նատորի** (, ), ճապոնացի աստղագետ, աստերոիդների հայտնաբերող։ Համագործակցել է Նիխոնդայրա աստղադիտարանի հետ։ Մեկ այլ ճապոնացի աստղագետ Տակեշի Ուրատայի հետ համատեղ հայտնաբերել է 32 աստերոիդ։

Նրա պատվին է անվանվել (5520) Նատորի աստերոիդը։

## Ծանոթագրություններ

## Արտաքին հղումներ

Կատեգորիա:Աստերոիդ հայտնաբերողներ
Կատեգորիա:Ճապոնացի աստղագետներ
Յոշիո Կուշիդա

**Յոշիո Կուշիդա** (, ), ճապոնացի աստղագետ և երկրաշարժաբան, բազմաթիվ աստերոիդների և գիսաստղերի հայտնաբերող։ Աշխատել է Յացուգատակե-Կոբուչիզավա աստղադիտարանում։ 1989 թվականից 2010 թվականի հունվար ամիսը, համատեղ այլ ճապոնացի աստղագետների հետ հայտնաբերել է 56 աստերոիդ։ Կուշիդայի կողմից նաև հայտնաբերվել են մի քանի գիսաստղեր, օրինակ՝ 144P/Կուշիդան և 147P/Կուշիդա—Մուրամացուն։

Նրա պատվին է անվանվել (5605) Կուշիդա աստերոիդը։

## Ծանոթագրություններ

## Արտաքին հղումներ
* Die Entdeckung des Kometen 144P
* Die Entdeckung des Kometen 147P

Կատեգորիա:20-րդ դարի աստղագետներ
Կատեգորիա:Աստերոիդ հայտնաբերողներ
Կատեգորիա:Ճապոնացի աստղագետներ
Մարկ Բույե

**Մարկ Բույե‏‎** (, ), ամերիկացի աստղագետ և մոլորակագետ, գիսաստղերի և աստերոիդների հայտնաբերող։ Աշխատում է Լոուելի աստղադիտարանում։ 1997-ից 2007 թվականները հայտնաբերել է 887 աստերոիդ, որոնց մեծամասնությունը միանձնյա, և միայն դրանցից տասը համատեղ այլ աստղագետների հետ։

## Կենսագրություն
Ստացել է բակալավրի կոչում ֆիզիկայի բնագավառում Լուիզիանայի պետական համալսարանում 1980 թվականին։ 1984 թվականին Արիզոնայի համալսարանում ստացել է փիլիսոփայության դոկտորի աստիճան մոլորակագիտության բնագավառում։ 1985-ից 1988 թվականները աշխատել է Հավայիի համալսարանում։ 1988-ից 1991 թվականները աշխատել է Հաբլ աստղադիտակի ինստիտուտում։ 1991 թվականին Բույեն դարձել է Լոուելի աստղադիտարանի աշխատակից։

1983 թվականից նրա հետազոտությունների հիմնական ուղղությունը հանդիսանում էր Պլուտոնը։ Նրա հետազոտությունների արդյունքում պարզվեց, որ Պլուտոնի վրա դիտարկված մեթանը գտնվում է մոլորակի մակերևույթին, այլ ոչ կազմում է նրա մթնոլորտի մաս։ Բույեն նաև հանդիսանում է Պլուտոնի նոր արբանյակների (Նիկտա և Հիդրա) համահայտնաբերող։ Բույեն աշխատել է Խավարածրի խորքային հետազոտություն ծրագրի թմի հետ, որի շրջանակներում հայտնաբերվել են ավելին քան 1000 Տրանսնեպտունային մարմիններ։ Նա նաև մասնակցում է Կոյպերի գոտու մարմինների որոնման ծրագրին։

Մարկ Բույեն հանդիսանում է Ամերիկյան աստղագիտական միության (AAS), Ամերիկյան գեոֆիզիկական միության (AGU), Միջազգային աստղագիտական միության (IAU) անդամ։

Նրա պատվին է անվանվել (7553) Բույե‏‎ աստերոիդը։

## Ծանոթագրություններ

## Արտաքին հղումներ

* Buie page from Lowell 
* Բույեի մասին տեղեկություններ և լուսանկար

Կատեգորիա:20-րդ դարի աստղագետներ
Կատեգորիա:Ամերիկացի աստղագետներ
Կատեգորիա:Աստերոիդ հայտնաբերողներ
Կատեգորիա:Լուիզիանայի պետական համալսարանի շրջանավարտներ
Կատեգորիա:Ամերիկացի ֆիզիկոսներ
Կատեգորիա:Գիսաստղ հայտնաբերողներ
Կատեգորիա:Փիլիսոփայական գիտությունների դոկտորներ
Պաուլ Կոմբա

**Պաուլ Կոմբա‏‎** (, ), ամերիկացի աստղագետ, իտալական ծագումով, աստերոիդների հայտնաբերող։ Աշխատել է Պրեսկոտի աստղադիտարանում, Արիզոնա նահանգում։ 1995-ից 2003 թվականները հայտնաբերել է 635 աստերոիդ։

## Կենսագրություն
Ծնվել է 1926 թվականին Իտալիայում, ապա 1946 թվականին տեղափոխվել է Միացյալ Նահանգներ, և 20 տարեկան հասակում ընդունվել է Կալիֆոռնիայի տեխնոլոգիական ինստիտուտ, որտեղ 1951 թվականին ստացել է փիլիսոփայության դոկտորի կոչում մաթեմատիկայի բնագավառում։ Ինստիտուտի ավարտելուց հետո դասավանդել է Հավայան համալսարանում մինչև 1960 թվականը, երբ նա ընդունվել է IBM ընկերություն, որպես  ծրագրային ապահովման նախագծող։

2003 թվականին նա ստացել է Լեսլի Ս. Պելտիեյի մրցանակ աստղագիտության բնագավառում։ Կոմբան հանդիսանում է «Աստերոիդների դիտարկման ձեռնարկ ակումբի» («Astronomical League's Asteroid Club Observing Guide») կազմակերպիչ, ինչպես նաև հանդիսանում է «Պրեսկոտի աստղագիտական ակումբի» անդամ։

Նրա պատվին է անվանվել (7636) Կոմբա‏‎ աստերոիդը։

## Ծանոթագրություններ

## Արտաքին հղումներ

* Comba multiplication

Կատեգորիա:20-րդ դարի աստղագետներ
Կատեգորիա:Ամերիկացի աստղագետներ
Կատեգորիա:Ամերիկացի մաթեմատիկոսներ
Կատեգորիա:Աստերոիդ հայտնաբերողներ
Կատեգորիա:ԱՄՆ-ի ինֆորմատիկայի ոլորտի գիտնականներ
Կատեգորիա:Ամերիկացի երկարակյացներ
Կառլ Հերջենրոտեր

**Կառլ Հերջենրոտեր** (, ), ամերիկացի աստղագետ, աստերոիդների և գիսաստղերի հայտնաբերող։ Մասնակցում է մերձերկրյա աստերոիդների որոնման Կատալինա ծրագրին։ Տվյալ պահին աշխատում է Արիզոնայի համալսարանի Լուսնի և մոլորակների լաբորատորիայում։

1993 թվականից 1999 թվականները հայտնաբերել է 29 աստերոիդ, որոնցից երկուսը հայտնաբերել է այլ ամերիկացի աստղագետների հետ համատեղ։ Հերջենրոտերը նաև հայտնաբերել է C/1996 R1 (Հերջենրոտեր-Սպար), 168P/Հերջենրոտեր, 175P/Հերջենրոտեր և P/1999 V1 (Կատալինա) գիսաստղերը։

Նրա պատվին է անվանվել (3099) Հերջենրոտեր աստերոիդը։

## Ծանոթագրություններ

## Արտաքին հղումներ

Կատեգորիա:Ամերիկացի աստղագետներ
Կատեգորիա:Աստերոիդ հայտնաբերողներ
Կատեգորիա:Գիսաստղ հայտնաբերողներ
Ացուշի Տակահաշի

**Ացուշի Տակահաշի** (, ), ճապոնացի աստղագետ, աստերոիդների հայտնաբերող, աշխատել է Կիտամիի աստղադիտարանում։ Հանդիսանում է «Հոկկայդոյի աստերոիդների և գիսաստղերի խորհուրդ» (北海道彗星・小惑星会議) աստղագետների միության անդամ։ 1989 թվականից 1991 թվականները, համատեղ մեկ այլ ճապոնացի աստղագետ Կաձուրո Վատանաբեյի հետ հայտնաբերել է 22 աստերոիդ։

Նրա պատվին է անվանվել (4842) Ացուշի աստերոիդը։

## Ծանոթագրություններ

## Արտաքին հղումներ

Կատեգորիա:Աստերոիդ հայտնաբերողներ
Կատեգորիա:Ճապոնացի աստղագետներ
Ացուշի Սուգիե

**Ացուշի Սուգիե** (, ), ճապոնացի աստղագետ, աստերոիդների հայտնաբերող։ Աշխատում է Դայնիկի աստղադիտարանում։ 1988-ից 2000 թվականները հայտնաբերել է ընդհանուր առմամբ 120 աստերոիդ։

Նրա պատվին է անվանվել (3957) Սուգիե աստերոիդը։

## Ծանոթագրություններ

## Արտաքին հղումներ

Կատեգորիա:Աստերոիդ հայտնաբերողներ
Կատեգորիա:Ճապոնացի աստղագետներ
Հանս Ֆոգ Օլսեն

**Հանս Ֆոգ Օլսեն** (, ), դանիացի աստղագետ, աշխատել է Բրորֆելդե աստղադիտարանում։ Փոքր մոլորակների կենտրոնի տվյալներով 1984-ից 1987 թվականները հայտնաբերել է ընդհանուր առմամբ 4 աստերոիդ, Կառլ Աուգյուստենի և Պոլ Յենսենի հետ համատեղ։

Նրա պատվին է անվանվե 5323 Ֆոգ աստերոիդը։

## Ծանոթագրություններ

## Արտաքին հղումներ

Կատեգորիա:Դանիացի աստղագետներ
Պոլ Ենսեն

**Պոլ Ենսեն** (, ), դանիացի աստղագետ, աստերոիդների և գիսաստղերի հայտնաբերող։ Աշխատում է Բրորֆելդե աստղադիտարանում։ 1984 թվականից 1989 թվականները հայտնաբերել է ընդհանուր առմամբ 98 աստերոիդ, որոնց մի մասը հայտնաբերել է Կառլ Աուգյուստենի և Հանս Ֆոգ Օլսենի հետ համատեղ։ 1987 թվականին Կարոլին Շումեյկերի հետ համատեղ հայտնաբերել է երկար պարբերությամբ գիսաստղ, որը ստացել է C/1987 G1 Ենսեն-Շումեյկեր (1987g1) նշանակումը։

Նրա և իր կնոջ պատվին է անվանվել (5900) Ենսեն աստերոիդը։

## Ծանոթագրություններ

## Արտաքին հղումներ
* 
* 
* 

Կատեգորիա:Դանիացի աստղագետներ
Կատեգորիա:Աստերոիդ հայտնաբերողներ
Անդրեա Բոատինի

**Անդրեա Բոատինի‏‎** (, ), իտալացի աստղագետ, գիսաստղերի և աստերոիդների հայտնաբերող։ Իր աշխատանքի սկզբից ի վեր աշխատել է վեց տարբեր աստղադիտարաններում։

1977 թվականից 2006 թվականները հայտնաբերել է 258 աստերոիդ, որոնցից 29-ը հայտնաբերել է միանձնյա, իսկ մնացածը համատեղ այլ իտալացի աստղագետների հետ։ Բացի դա Անդրեա Բոատինին նաև հայտնաբերել է 21 գիսաստղ սկսած 2007 թվականից, որոնցից 10-ը կարճ պարբերությամբ և 11-ը երկար պարբերությամբ գիսաստղեր են։

Նա հանդիսանում է CINEOS ծրագրի այն երեք աստղագետներից մեկը, ովքեր հայտնաբերել են 167P/CINEO գիսաստղը, որը սկզբում համարվում էր աստերոիդ, և ստացել էր  նշանակումը։ Նա հայտնաբերել է նաև  աստերոիդը, որը համաձայն նախնական հաշվարկների 2008 թվականի հունվարին պետք է բախվեր []Մարսի] հետ, սակայն այդ հաշվարկները սխալ դուրս եկան։

Բոատինին իր հայտնաբերած երկու աստերոիդները անվանել է իր հոր և մոր անուններով՝ [(12848) Ագոստինո և (14973) Ռոսիրոզինա։

Նրա պատվին է անվանվել (8925) Բոատինի‏‎ աստերոիդը։

## Ծանոթագրություններ

## Արտաքին հղումներ
* Hunt for space rocks intensifies

Կատեգորիա:20-րդ դարի աստղագետներ
Կատեգորիա:Աստերոիդ հայտնաբերողներ
Կատեգորիա:Գիսաստղ հայտնաբերողներ
Կատեգորիա:Իտալացի աստղագետներ
Յոշիկանե Միզունո

**Յոշիկանե Միզունո** (, ), ճապոնացի աստղագետ, աստերոիդների հայտնաբերող։ Աշխատելով Կանի քաղաքի աստղադիտարանում նա իր գործընկեր Թոշիմասա Ֆուրութայի հետ 1989 թվականից 1993 թվականները հայտնաբերել է 53 աստերոիդ։

Նրա պատվին է անվանվել (4541) Միզունո աստերոիդը։

## Ծանոթագրություններ

Կատեգորիա:20-րդ դարի աստղագետներ
Կատեգորիա:Աստերոիդ հայտնաբերողներ
Կատեգորիա:Ճապոնացի աստղագետներ
Դևիդ Լևի

**Դևիդ Լևի** (, ), կանադացի աստղագետ և գիտական լրագրող, աշխատել է Պալոմարյան աստղադիտարանում։ Հայտնի է դարձել որպես Շումեյկեր-Լևի 9 գիսաստղի հայտնաբերողներից մեկը, այս գիսաստղը բախվել է Յուպիտեր մոլորակի հետ 1994 թվականին։

Լևին հայտնաբերել է 22 աստերոիդ, որոնցից որոշները Շումեյկեր ամուսինների հետ, ինչպես նաև գրել է ավելին քան 30 գիրք, մեծ մասամբ աստղագիտական թեմաներով։

Նրա պատվին է անվանվել 1985 թվականին հայտնաբերված (3673) Լևի աստերոիդը։

## Ծանոթագրություններ

## Արտաքին հղումներ

Կատեգորիա:20-րդ դարի աստղագետներ
Կատեգորիա:Աստերոիդ հայտնաբերողներ
Կատեգորիա:Գիսաստղ հայտնաբերողներ
Կատեգորիա:Երուսաղեմի հրեական համալսարանի շրջանավարտներ
Կատեգորիա:Կանադացի աստղագետներ
Կատեգորիա:Կանադացի լրագրողներ
Կելխի շանտեկլեր

**«Կելխի շանտեկլեր»** (), ոսկերչական ձու, որը դարձավ Կելխի 7 զատկական ձվերից մեկը՝ պատրաստված Կարլ Ֆաբերժեի ընկերությունում ռուս արդյունաբերող Ալեքսանդր Կելխի համար։ Այն ստեղծվել է 1904 թվականին։ Ոսկերչական ձուն Ալեքսանդր Կելխը Զատկի տոնին նվիրել է կնոջը՝ Վարվառա Կելխին։

Այսօր «Կելխի շանտեկլեր» ձուն պահպանվում և ցուցադրվում է Ֆաբերժեի թանգարանում (Նարիշկինների և Շուվալովների պալատ, Սանկտ Պետերբուրգ, Ռուսաստան) և պատկանում է Վիկտոր Վեկսելբերգի ֆոնդին։

## Դիզայն
«Կելխի շանտեկլեր» «Շանտեկլեր» ( - աքաղաղ) ոսկերչական ձու-ժամացույցը պատրաստել է Ֆաբերժեի ընկերության ոսկերիչ Միխայիլ Պերխինը։ Այն գրեթե ամբողջությամբ պատճենում է «Աքաղաղ» կայսերական ձուն և «Ռոտշիլդյան» ձուն։ Երկար ժամանակ կարծում էին, որ այն կայսերական ձու է։

Ձուն պատրաստված է դեղին, կանաչ և կարմիր ոսկուց։ Զարդարված է ադամանդներով, թափանցիկ բաց երկնագույն էմալով, արծաթով, մարգարտե եզրազարդով։ Ձվի վրա տեղադրված է ժամացույց։ Սպիտակ  թվացույցի շրջանակը մարգարիտներով է երիզված։

## Անակնկալ
«Կելխի շանտեկլեր» ոսկերչական ձվի գագաթը պսակված է վարդագույն ոսկով պատրաստված ցանցկեն կափարիչով։ Դրա տակ էլ տեղադրված է անակնկալը։ Այն իրենից ներկայացնում է մեխանիկական էմալապատ ոսկյա աքաղաղ՝ զարդարված ադամանդներով։ Յուրաքանչյուր նոր ժամի բացվում է ծակոտկեն կափարիչը և դուրս է գալիս աքաղաղը։ Այն թափահարում է թևերը, բացում ու փակում կտուցը և երգում է։

## Պատմություն
«Կելխի շանտեկլեր» ոսկերչական ձու-ժամացույցը պատրաստվել է Ֆաբերժեի ընկերությունում՝ 1904 թվականին։ Ալեքսանդր Կելխը ձուն կնոջը՝ Վարվառա Կելխին է նվիրել նույն թվականի Զատկի տոնին։

1920 թվականին ձուն ձեռք է բերում Փարիզի «*[[A La Vieille Russie|A La Vieile Russie]]*» պատկերասրահը։ 1928 թվականին այն ձեռք է բերում ամերիկացի մի գնորդ։

1949 թվականից պատկանել է Մորիս Սանդոզին (Շվեյցարիա)։ 1958 թվականին այն գնում է Նյու Յորքի «*[[A La Vieille Russie|A La Vieile Russie]]*» թանգարանը։ 1966 թվականից Ֆորբսի հավաքածու մասն էր կազմում։

2004 թվականին Նյու Յորքի Սոթբիս աճուրդի տանից Վիկտոր Վեկսելբերգը գնում է ձուն և վերադարձնում հայրենիքին։

## Տես նաև
* Ֆաբերժեի ձվեր

## Ծանոթագրություններ

## Արտաքին հղումներ
* Details about the Kelch Chanticleer egg - The Link of Times foundation

Կատեգորիա:1904 աշխատություններ
Կատեգորիա:Ոսկերչություն
Կատեգորիա:Ռուսաստանի պատմություն
Կատեգորիա:Վեկսելբերգի հավաքածու
Կատեգորիա:Ֆաբերժե
Կատեգորիա:Ֆաբերժեի ձվեր
Լուդի Լին

**Լուդի Լին** (, , ), 7ինական ծագմամբ կանաացի դերասան և մոդել։ 2017 թվականին մարմնավորել է Զաք Թեյլորին/ Սև ռենջերին «Հզոր ռենջերներ» ֆիմում և ստորջրյա մարտիկ Մուրքին՝ 2018 թվականին նկարահանված «Ակվամեն» ֆիլմում։

## Անձնական կյանք
Լինը ծնվել է Չինաստանի Ֆուչզոու քաղաքում, սակայն հետագայում մեկնել է Ավստրալիա՝ ուսում ստանալու նպատակով, որտեղ էլ անցկացրել է իր երիտասարդության մեծ մասը։ Ավագ դպրոցի վերջին տարում Լինը արտագաղթել է Կանադա։ Ավարտել է Բրիտանական Կոլումբիայի համալսարանը, որտեղ սովորել է թատերական արվեստ։ Լինը Լոս Անջելեսում սովորել է նաև ֆիլմի և հեռուստատեսության դերասանություն։ Ներկայումս ապրում է Պեկինում։

Լինը հմուտ տիրապետում է մարտարվեստին։ Ավագ դպրոցն ավարտելուց հետո՝ Թայլանդում սովորել է Մուա Թայի, ինչպես նաև ջուջուցու և օլիմպիական ըմբշամարտ։ Նա ազատ խոսում է չինարենի մանդարին բարբառով և կանտոներեն լեզվով։

## Ֆիլմագրություն

## Ծանոթագրություններ

## Արտաքին հղումներ
*

Կատեգորիա:Բրիտանական Կոլումբիայի համալսարանի շրջանավարտներ
Կատեգորիա:Կանադացի դերասաններ
Կատեգորիա:Կանադացի կինոդերասաններ
Կատեգորիա:Կանադացի հեռուստատեսային դերասաններ
Կատեգորիա:Կանադացի մոդելներ
Կատեգորիա:Չինացի դերասաններ
Նատալյա Մետլովա

**Նատալյա Վիտալևնա Մետլովա** (, ), ռուս աստղագետ, աշխատել է Ղրիմյան աստղաֆիզիկական աստղադիտարանում։ Փոքր մոլորակների կենտրոնի տվյալների համաձայն, հայտնաբերել է (3044) Սալտիկով աստերոիդը 1983 թվականի սեպտեմբերի 2-ին, Նիկոլայ Կուրոչկինի հետ համատեղ։

## Ծանոթագրություններ

## Արտաքին հղումներ
* 

Կատեգորիա:Ռուս աստղագետներ
Կատեգորիա:Աստերոիդ հայտնաբերողներ
Միկլոշ Լովաս

**Միկլոշ Լովաս** (, ), հունգարացի աստղագետ։ Աշխատել է Կոնկոլա աստղադիտարանում 1964 թվականից 1995 թվականները։ Հանդիսանում է ՄԱՄ և ԱՓԱՀՄ անդամ։

Լովասի պատվին է անվանվել 73511 համարի աստերոիդը։

## Հայտնաբերումներ և հետազոտություններ
1959 թվականին դիտարկել է Լունա 2 զոնդի ազդեցությունը Լուսնի մակերևույթի վրա։

Փոքր մոլորակների կենտրոնի տվյալներով հայտնաբերել է երկու աստերոիդ 1977-ից 1982 թվականները։ Նա նաև հայտնաբերել է երկու պարբերական՝ 93P/Լովաս և 184P/Լովաս, և երեք ոչ պարբերական գիսաստղեր՝ C/1974 F1 (Լովաս), C/1976 U1 (Լովաս) և C/1977 D1 (Լովաս)։

1955 թվականից 1995 թվականները Լովասը նաև հայտնաբերել է 38 արտագալակտիկական գերնոր աստղեր։

## Ծանոթագրություններ

## Արտաքին հղումներ

Կատեգորիա:Հունգարացի աստղագետներ
Կատեգորիա:Գիսաստղ հայտնաբերողներ
Կատեգորիա:Աստերոիդ հայտնաբերողներ
Կատեգորիա:Հունգարացի գիտնականներ
Ջասպեր Վոլլ

**Ջասպեր Վոլլ** (,  ), կանադացի աստղագետ, աշխատել է Պալոմարյան աստղադիտարանում։

Ստացել է բակալավրի աստիճան 1963 թվականին Քինգսթոնի Թագավորական համալսարանում, և մագիստրոսի կոչում 1965 թվականին Տորոնտոյի համալսարանում, այնուհետև դոկտորի կոչում 1970 թվականին Ավստրալիայի ազգային համալսարանում Կանբերրաում։

Փոքր մոլորակների կենտրոնի տվյալների համաձայն, հայտնաբերել է (3101) Գոլդբերգ աստերոիդը 1978 թվականի ապրիլի 11-ին, Էլեանոր Հելինի և Գավրիլ Գրուֆի հետ համատեղ։

## Ծանոթագրություններ

## Արտաքին հղումներ

Կատեգորիա:Կանադացի աստղագետներ
Կատեգորիա:Աստերոիդ հայտնաբերողներ
Գավրիլ Գրուֆ

**Գավրիլ Գրուֆ** (, ), իտալացի աստղագետ, աշխատել է Պալոմարյան աստղադիտարանում։

Փոքր մոլորակների կենտրոնի տվյալների համաձայն, հայտնաբերել է (3101) Գոլդբերգ աստերոիդը 1978 թվականի ապրիլի 11-ին, Էլեանոր Հելինի և Ջասպեր Վոլլի հետ համատեղ։

## Ծանոթագրություններ

## Արտաքին հղումներ
Scheda sinottica di Gavril Grueff dal sito UAI. 

Կատեգորիա:Աստերոիդ հայտնաբերողներ
Կատեգորիա:Իտալացի աստղագետներ
Աննա Նահապետովա

**Աննա Ռոդիոնի Նահապետովա** (), ռուսական թատրոնի ու կինոյի դերասանուհի, բալետի պարուհի։

## Կենսագրություն
Աննա Նահապետովան ծնվել է 1978 թվականի հոկտեմբերի 14-ին Մոսկվայում՝ դերասաններ Ռոդիոն Նահապետովի և Վերա Գլագոլևայի ընտանիքում։ Փոքր տարիքից զբաղվել է բալետով։ Երրորդ դասարանում ընդունվել է Լենինգրադի պարարվեստի ակադեմիական ուսումնարանը, իսկ 3 տարի անց տեղափոխվել Մոսկվայի պարարվեստի պետական ակադեմիա՝ Սոֆյա Գոլովկինայի դասարան, որն ավարտել է 1996 թվականին։ Նույն թվականին ընդունվել է Մեծ թատրոնի պետական ակադեմիական պարաախումբ։ Պարել է Վասիլի Վորոխոբկոյի, Գերման Սիտնիկովի և այլ մանկավարժների ղեկավարությամբ։ Առաջին պարային դերը Կին սատանայի դերն էր Պյոտր Չայկովսկու «Մարդուկ-Ջարդուկը» ներկայացման մեջ։ Տարիների ընթացքում պարել է մի շարք ներկայացումներում՝ «Դոն Քիշոտ» (Ջիգա), «Բայադերկա» (թմբուկով պար), «Ռայմոնդա» (սարակինոսյան պար), «Քնած գեղեցկուհի» (գյուղական պար), «Սպարտակ» (կուրտիզանուհի), «Լեա» (աղքատ կին), «Փարավոնի դուստրը» (Կարիատիդա), «Եռեզր գլխարկ» (Խոտա), «Ոսկե դար» (ավազակի ընկերուհի), «Կոպելիա» (մազուրկա)։

Առաջին անգամ կինոյում նկարահանվել է մանուկ հասակում՝ ռեժիսոր Նաում Բիրմանի «Կիրակնօրյա հայրիկ» մելոդրամայում կատարելով Նինայի՝ մանկապարտեզի դաստիարակչուհու դստեր դերը։ Դաստիարակչուհու դերը կատարում էր մայրը՝ Վերա Գլագոլևան։ 2002 թվականին կատարել է Մաշայի դերը «Կարապի լճի գաղտնիքը» հեքիաթում, իսկ մեկ տարի անց նկարահանվել է ռեժիսոր Գեորգի Յունգվալդ-Խիլկևիչի երկու ֆիլմերում։

2007 թվականին Աննա Նահապետովան նկարահանվել է «Օրենք ու կարգուկանոն։ Հանցավոր դիտավորություն 2» և «Բժիշկ Սելիվանովայի անձնական կյանքը» սերիալներում։ 2009 թվականին նկարահանվել է մոր՝ Վերա Գլագոլևայի «Շարունակ պատերազմ է» սոցիալական դրամայում։

### Անձնական կյանք
2006 թվականին Աննա Նահապետովան ամուսնացել է Մեծ թատրոնի արտիստ Եգոր Սիմաչյովի հետ, ում հետ 10 տարի ապրել է քաղաքացիական ամուսնությամբ։ Հարսանիքից հետո ծնվել է դուստրը՝ Պոլինան։ Այնուհետև ամուսինները բաժանվել են։

## Գործունեություն
### Դերերը թատրոնում
;Երգիծանքի թատրոն

;Դրուգոյ թատրոն

;Լեստնիցա կինոդպրոց

;Արտ Վոյաժ թատերական կենտրոն

;Միչուրինսկի դրամատիկական թատրոն

;Ռոման Վիկտյուկի թատրոն

### Ֆիլմագրություն

## Մրցանակներ և պարգևներ
* Կանացի լավագույն դեր «Շարունակ պատերազմ է» ֆիլմի համար, «Ամուրյան աշուն» փառատոն (2009)
* Կանացի լավագույն դեր «Ապակե գազանանոցը» ներկայացման համար (Միչուրինսկի դրամատիկական թատրոն), «Թատերական Ատոմգրադ» փառատոն (2015)

## Ծանոթագրություններ

## Արտաքին հղումներ
* 
* 

Կատեգորիա:Թատրոնի դերասանուհիներ
Կատեգորիա:Հայ դերասանուհիներ
Կատեգորիա:Հայ կինոդերասաններ
Կատեգորիա:Ռուս բալետի արտիստներ
Կատեգորիա:Ռուս դերասանուհիներ
Զորան Կնեժևիչ

**Զորան Կնեժևիչ** (, 23 օգոստոսի 1949 Օսյեկ -  Սերբիա), սերբ աստղագետ, աշխատել է Պիսկեշտետո կայանում։

Սկսել է հրատարակել գիտական աշխատություններ 1982 թվականից սկսած։ Հիմնական գիտական ներդրումը կատարել է փոքր երկնային մարմինների շարժման հետազոտությունների ասպարեզում։ 2002 թվականի դրությամբ հանդիսանում է Բելգրադի աստղադիտարանի տնօրեն և Սերբական Գիտությունների ակադեմիայի աստղագիտության կոմիտեի նախագահ։ Հայտնաբերել է մեկ աստերոիդ 1980 թվականին։

Նրա պատվին է անվանվել Էդվարդ Բոուելի կողմից հայտնաբերված (3900) Կնեժևիչ աստերոիդը։

## Ծանոթագրություններ

## Արտաքին հղումներ
*Short biography , www.astronomija.co.rs
*Zoran Knežević's home page

Կատեգորիա:20-րդ դարի աստղագետներ
Կատեգորիա:Աստերոիդ հայտնաբերողներ
Կատեգորիա:Բելգրադի համալսարանի շրջանավարտներ
Կատեգորիա:Սերբ աստղագետներ
Ջո Վագներ

**Ջո Վագներ** (, ), ամերիկացի աստղագետ, աշխատել է Լոուելի աստղադիտարանում։ Փոքր մոլորակների կենտրոնի տվյալների համաձայն, հայտնաբերել է վեց աստերոիդ 1983 և 1984 թվականներին։

## Ծանոթագրություններ

## Արտաքին հղումներ

Կատեգորիա:Ամերիկացի աստղագետներ
Կատեգորիա:Աստերոիդ հայտնաբերողներ
Բրատց

**«Բրատց»** (, ամբողջական անվանումը ) կինոֆիլմ, Շոն Մակնամերի կատակերգությունը։ Ֆիլմի համառոտ կարգախոսը՝ «Out of the box»: Պրեմիերան կայացել է 2007 թվականի օգոստոսի 3-ին։

## Սյուժե
Այս պատմությունը 4 դեռահաս աղջիկների մասին է, որոնք եկել են քոլեջ և բախվել են այն հանգամանքի հետ, որ տնօրենի աղջիկը մշակել էր համակարգ, որտեղ բոլորը ընկերություն են անում խմբերով։ Սաշան գնում է չիրլիդինգի, Խլոյան՝ ֆուտբոլի, Ջեյդը հետաքրքրվում է քիմիայով, իսկ Յասմինը իրեն միայնակ չզգալու համար գրանցվում է քոլեջի թերթում։ Այսպիսով նրանք դադարում են միմյանց հետ շփվել։ Բայց երկու տարի հետո միանում են։ Ընկերուհիները որոշում են մասնակցել գեղեցկության մրցույթի, որտեղ, որպես կանոն, հաղթում է Մերեդիտը (նույն ինքը տնօրենի աղջիկը)։ Աղջիկները պատրաստում են հուզիչ համար, բայց Մերեդիտը շանտաժ է անում Յասմինին, ըստ շանտաժի, եթե նրանք հանդես գան այդ համարով, կպատմի ճշմարտությունը բոլոր ընկերուհիների մասին (օրինակ՝ երբ Խլոյի մայրը աշխատում էր իրենց տանը, կորում էին ինչ-որ առարկաներ։ Կամ այն մասին, որ Ջեյդը ծնողներից թաքուն հագնվում էր նորաձև)։ Յասմինը ընկերուհիներին ասում է, որ չի ցանկանում մասնակցել նորաձևության մրցույթում և այն մասին, որ իրենց միանալը սխալ էր։ Աղջիկները դա ընդունում են որպես դավաճանություն և կռվում են։ Բայց հետո որոշում են քննարկել, թե ինչը ստիպեց Յասմինին միանգամից այդպիսի որոշում կայացնել։ Յասմինը պատմում է նրանց Մերեդիտի շանտաժի մասին, և ընկերուհիները կրկին հաշտվում են։ Դեռահասները մասնակցում են մրցույթին ու հաղթում են։

## Դերերում

## Մրցանակներ և անվանակարգեր

## Ծանոթագրություններ

## Արտաքին հղումներ
* 
* «Բրատց»  — ֆիլմի օֆիցիալ կայքը

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2000-ականների կինոկատակերգություններ
Կատեգորիա:2007 թվականի ԱՄՆ ֆիլմեր
Կատեգորիա:2007 ֆիլմեր
Կատեգորիա:Lionsgate ֆիլմեր
Կատեգորիա:Ամերիկյան բադի մուվի կինոկատակերգություններ
Կատեգորիա:Ամերիկյան երաժշտական ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան պատանեկան կինոկատակերգություններ
Կատեգորիա:Լոս Անջելեսում նկարահանված ֆիլմեր
Կատեգորիա:Ֆիլմեր դեռահասների համար
Կատեգորիա:Ֆիլմեր, որոնց գործողությունները տեղի են ունենում ԱՄՆ-ում
Կարե Յանսեն

**Կարե Յանսեն** (, ), դանիացի աստղագետ, աշխատել է Բրորֆելդե աստղադիտարանում։

Փոքր մոլորակների կենտրոնի տվյալների համաձայն, հայտնաբերել է (3309) Բրորֆելդե աստերոիդը 1982 թվականի հունվարի 28-ին։

## Ծանոթագրություններ

## Արտաքին հղումներ

Կատեգորիա:Աստերոիդ հայտնաբերողներ
Կատեգորիա:Դանիացի աստղագետներ
Ալեքսանդր Խաչունց

**Ալեքսանդր Սերգեյի Խաչունց** (), հայ բժիշկ-նյարդաֆիզիոլոգ, կենսաբանական գիտությունների թեկնածու, լուսանկարիչ։

## Կենսագրություն
Ալեքսանդր Խաչունցը ծնվել է 1956 թվականի մարտի 9-ին, Երևանում։ 1972 թվականին ավարտել է Երևանի թիվ 34 միջնակարգ դպրոցը և ընդունվել Երևանի բժշկական ինստիտուտ։ 1978 թվականին մեկնել է Լենինգրադ, սովորել ասպիրանտուրայում։ 1983 թվականին պաշտպանել է թեկնածուական թեզը և աշխատանքի անցել Երևանի Լևոն Օրբելու անվան ֆիզիոլոգիայի ինստիտուտում։ 1993 թվականից Երևանի հանրապետական հիվանդանոցի աշխտորոշման բաժանմունքի վարիչն է։ Զբաղվում է մարդու գլխուղեղի ֆունկցիոնալ ակտիվության կարճատև տիրույթի տատանումների ուսումնասիրությամբ։

ՀՀ ԳԱԱ ակադեմիկոս Լևոն Օրբելու անվան ֆիզիոլոգիայի ինստիտուտի գիտխորհրդի անդամ է։

## Լուսանկարչություն
Ալեքսանդր Խաչունցը լուսանկարչությամբ հետաքրքրվել է դպրոցական տարիներից, երբ լուսանկարել է պատերազմից պապի բերած «Ցեյսիկոն» լուսանկարչական շարքով, որին հետագայում փոխարինել են «Ֆեդ 3-ը», «Զենիթը»։ Նկարահանել է հիմնականում սլայդ։

Հայաստանում և նրա սահմաններից դուրս կատարած բազմաթիվ շրջագայությունների ընթացքում կատարված տարբեր ուղղությունների պատկանող լուսանկարչական աշխատանքները` ճարտարապետական, լանդշաֆտային, մակրոլուսանկարչական, վերացական, պիկտորիալ և այլն ներկայացվել են տարբեր խմբակային և անհատական ցուցահանդեսների ժամանակ։

## Ծանոթագրություններ

## Գրականություն
* Քոչար, Վահան։ Հայ լուսանկարիչներ, հեղինակային հրատարակություն, 2007, էջ 255։

Կատեգորիա:Երևանի պետական բժշկական համալսարանի շրջանավարտներ
Կատեգորիա:Կենսաբանական գիտությունների թեկնածուներ
Կատեգորիա:Հայ բժիշկներ
Կատեգորիա:Հայ լուսանկարիչներ
Կատեգորիա:Հայ նյարդաֆիզիոլոգներ
Թոմաս Շիլդկնեխտ

**Թոմաս Շիլդկնեխտ** (, ), շվեյցարացի աստղագետ, աշխատել է Զիմերվալդի աստղադիտարանում։

Փոքր մոլորակների կենտրոնի տվյալների համաձայն, հայտնաբերել է երեք աստերոիդ 1985 թվականին։

## Ծանոթագրություններ

## Արտաքին հղումներ
* La pagina di Thomas Schildknecht sul sito dell'IAU .

Կատեգորիա:Աստերոիդ հայտնաբերողներ
Կատեգորիա:Շվեյցարացի աստղագետներ
Սքոթ Դանբար

**Սքոթ Դանբար** (, ), ամերիկացի աստղագետ, աստերոիդների հայտնաբերող։ Աշխատում է Պալոմարյան աստղադիտարանում։ 1981-ից 1987 թվականները հայտնաբերել է 10 աստերոիդ, որոնց մեծամասնությունը հայտնաբերել է Էլեանոր Հելինի հետ համատեղ։

1976 թվականին ավարտել է Ալբանո համալսարանը, իսկ 1980 թվականին ստացել է ֆիզիկայի դոկտորական կոչում Փրինսթոնի համալսարանում։ Դրա հաջորդ տարում սկսել է աշխատել Ռեակտիվ շարժման լաբորատորիայում։ Ակտիվ մասնակցել է PCAS ծրագրին։ Նրա կաոմից հայտնաբերված աստերոիդների մեծամասնությունը հայտնաբերվել է հեց այդ ծրագրի շրջանակներում։

Նրա պատվին է անվանվել (3718) Դանբար աստերոիդը։

## Ծանոթագրություններ

## Արտաքին հղումներ

Կատեգորիա:Ամերիկացի աստղագետներ
Կատեգորիա:Ամերիկացի ֆիզիկոսներ
Կատեգորիա:Աստերոիդ հայտնաբերողներ
Մարիա Բարուչի

**Մարիա Բարուչի** (, ), իտալացի աստղագետ, մոլորակագետ, աստերոիդների հայտնաբերող։ Աշխատում է Հռոմի «Տիեզերական աստղաֆիզիկայի ինստիտուտում»։ 1984 թվականից 1985 թվականները աշխատել է Պալոմարյան աստղադիտարանում, այդ ժամանակահատվածում նա հայտնաբերել է երեք աստերոիդ, որոնցից երկուսը նա հայտնաբերել է Սքոթ Դանբարի և Էլեանոր Հելինի հետ համատեղ։ Մարիա Բարուչին մեծ ներդրում է ունեցել փոքր մոլորակների ֆիզիկական հատկությունների հետազոտությունների մեջ, մասնակցել է բազմաթիվ լուսանկարչական և աստղաչափական դիտարկումներին։

Նրա պատվին է անվանվել (3485) Բարուչի աստերոիդը։

## Ծանոթագրություններ

## Արտաքին հղումներ
* 
*   INSPIRE: Near - IR spectroscopy of asteroids
* INSPIRE: list of citions 1
* INSPIRE: list of citions 2

Կատեգորիա:Իտալացի աստղագետներ
Կատեգորիա:Իտալացի մոլորակագետներ
Կատեգորիա:Կին աստղագետներ
Կատեգորիա:Իտալացի կին գիտնականներ
Կատեգորիա:Աստերոիդ հայտնաբերողներ